# He Ngohe Ako 1: He Māramatanga Rakahinonga

* Tautohua kia rua ngā rakahinonga i tō rohe.
* He aha ō rāua pakihi?

Nāku i whakarato ēnei tauira e rua ki a koe:

|  |  |
| --- | --- |
| Ingoa o ngā rakahinonga | Ō rāua/ ō rātou pakihi |
| [**Pipi Mā**](https://www.maoritelevision.com/news/national/entrepreneurs-changing-game-maori-business-innovation) | Ko Hōhepa Tuahine rāua ko Kristin Ross ngā kaihanga o ngā keretao kōrero reo Māori tuatahi o te ao mā ngā tamariki, Pipi Mā. I kitea e te takirua nei kua pōuri te maha o ngā whānau kōrero Māori ki te korenga o ngā rauemi Māori mā ā rātou tamariki.  I te tau 2016, hei tuatahitanga i te ao, i whakarewahia e rāua a Pipi Mā – ko ngā taonga tuatahi ko te kohinga kōrero. I hokona ngā keretao, ā, i pau katoa i roto i te 36 haora.  I te tau 2017, i uakina hoki te taupānga Tae, he taupānga mā ngā tamariki ki te ako i ngā tae ki te reo Māori mā te tirohanga Māori ahurei. He taonga Pipi Mā anō ā rāua, ka tautoko i tā rāua arotahi ki te reo Māori, kei roto ko ngā kāri whakaatu, ngā puka kauruku me ngā tīhāte Nō Te Arawa me Ngāi Tūhoe a Hōhepa. Nō Ngāti Kahu, nō Ngāti Tara a Kristin. |
| [**Moana’s Mowing Services**](https://www.facebook.com/MoanaMowingServices/) | He tino pai ki a Moana Dewes te tapahi papa pātītī. I whakatūria i te 2016, ā, kua whakatipuria e Moana he pakihi tapahi pātītī angitu i Ormond, Tūranganui-ā-Kiwa. He pai ki a Moana te ao o waho me te te taha whakakori, whakapakari tinana. He kaikimi i te painga rawa atu, he urupoho. He tangata tino pono, pukumahi ia ka inati tana whakapau kaha ki te whakaoti i te mahi e mahi nei ia. Te kino kē hoki o Moana. |

Kei a koe ināianei! Whakaarohia ētahi rakahinonga Māori o tō rohe, ētahi rakahinonga ki a koe he tino rawe. Tāpiritia ki te tūtohi i raro nei, me te hoatu hono ki ā rāua paetukutuku, ngā tuhinga rānei mō rāua. Whakamāramatia hoki ō rāua pakihi

|  |  |
| --- | --- |
| Ingoa o ngā rakahinonga | Ō rāua pakihi / ō rātou pakihi |
|  |  |
|  |  |
|  |  |
|  |  |